  Виталий Пронин Ижкарысь Гуманитарной но 29 номеро экономико-математической лицейёс Россиысь тужгес усто шор ёзо дышетскон интыос пӧлы пыртэмын. Рейтинг лэсьтэмын кунысь лицейёс но колледжъёс пӧлын, кудъёсыз пӧртэм ӧръёсъя мур тодон-валан сёто.Огъя рейтинге Россиысь 24 улосвылъёсысь 940 дышетскон интыос шедизы. 43-ез соос пӧлысь - Удмуртиысь: Ижкарысь, Сарапулысь, Воткаысь, Можгаысь, Глазысь, Камбаркаысь, Дэриысь, Якшур-Бӧдьялась, Пичи Пургалась, Италмасысь, Чутырысь.Экономико-математической лицей 15-тӥ интые сюриз, Гуманитарной лицей - 22-тӥ чурын.РИА Новости пусъемъя, рейтинг лэсьтыку, чакламын дышетонлэн условиосыз но емышъёсыз, котькуд нылпилэн быгатонлыкъёссэ нимаз азинтыны луонлыкъёсыз.Туспуктэмез: udmfoto.ru Теги: дышетон Ижкар Удмуртия  